Title: La Proporció
Course: La Proporció en les arts

La proporció es defineix com la relació que tenen entre elles les parts d'un element o un element amb el conjunt.
En qualsevol figura o composició s'estableixen un seguit de relacions entre les mesures dels elements que la componen. Per establir la proporció d'una part respecte del tot o d'un element respecte d'altres que l'envolten cal triar un mòdul o unitat de mesura que servirà de referència.
Un aspecte essencial de la proporció en l'art és l'ús que se'n fa com a recurs expressiu. Quan un artista vol destacar algun element d'una obra pot recórrer a la proporció o a la desproporció.
Prenent com a exemple la figura humana, des de la Grècia clàssica s'ha considerat perfecta la propoorció en què l'alçada total de la figura és igual a la mesura de set caps.